CELEX: 52016PC0078
Language: bg
Date: 2016-02-22
Title: Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на средства от Европейския фонд за приспособяване към глобализацията (EGF/2016/000 TA 2016 — техническа помощ по инициатива на Комисията)

ЕВРОПЕЙСКА КОМИСИЯ
            Брюксел, 22.2.2016
            COM(2016) 78 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията (EGF/2016/000 TA 2016 — техническа помощ по инициатива на Комисията)
            
               
         
         
            
               ОБЯСНИТЕЛЕН МЕМОРАНДУМ
            
            
               Приложимите разпоредби за предоставяне на финансово участие от Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014 — 2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“).
            
            
               ОБОБЩЕНИ ДАННИ ЗА ЗАЯВЛЕНИЕТО И АНАЛИЗ
            
            
               
                  Основни данни:
               
               
                  Референтен номер по ЕФПГ
                        EGF/2016/000
               
               
                  Европейска комисия
                        Техническа помощ
               
               
                  Административни разходи: бюджет в евро
                        380 000
               
               
                  Процент на административните разходи: (таван: 0,5 %)
                        0,23 %
               
            
            
               Съгласно член 11, параграф 1 от Регламента за ЕФПГ по инициатива на Комисията всяка година за техническа помощ могат да бъдат предоставени най-много 0,5 % от максималния годишен размер на средствата от ЕФПГ.
            
            
               Техническа помощ, която ще се финансира, и разбивка на свързаните с нея прогнозни разходи
            
            
               1.Финансовото участие ще бъде използвано за покриване на разходите, посочени в член 11, параграфи 1 и 4 и член 12, параграфи 2 — 4 от Регламента за ЕФПГ. Подробна информация е представена по-долу.
            
            
               2.Мониторинг и събиране на данни: Комисията ще събере данни за постъпилите, изплатените и приключените заявления, както и за предложените и предприетите мерки. Тези данни ще бъдат публикувани на уебсайта и ще бъдат представени в съответния формат, необходим за включването им в двугодишния доклад за 2017 г. Като се имат предвид резултатите от последните години, разходите за тази дейност ще бъдат в размер на 20 000 EUR.
            
            
               3.Информация: Уебсайтът на ЕФПГ
                  2
               , който Комисията създаде като част от интернет страницата, посветена на заетостта, социалните въпроси и приобщаването, и който поддържа в съответствие с изискванията по член 12, параграф 2 от Регламента за ЕФПГ, ще бъде осъвременяван редовно, като ще се добавя и нова информация, преведена на всички езици на ЕС. Широката общественост ще бъде по-добре информирана за ЕФПГ и дейността му ще се популяризира. Информация за ЕФПГ ще бъде включена в различни публикации и аудио-визуални дейности на Комисията, както е предвидено в член 11, параграф 4 от Регламента за ЕФПГ. Прогнозните разходи за тези дейности за 2016 г. са в размер на 20 000 EUR.
            
            
               4.Създаване на база от знания/интерфейс за заявления: Комисията продължава работата по въвеждането на стандартизирани процедури за управление на ЕФПГ и за обработване на заявленията по ЕФПГ, като ги интегрира в рамките на системата за структурните фондове SFC 2014
                  3
                въз основа на нейните функционални възможности. Това ще даде възможност за опростяване на заявленията съгласно Регламента за ЕФПГ, за по-бързото им обработване и за по-лесно генериране на различни видове отчети. Приоритет за тази година ще бъдат подготовката и усъвършенстването на модула за окончателните доклади, с които приключва изпълнението на всеки проект по ЕФПГ, като целта е да се облекчи административната тежест за държавите членки и проектите по ЕФПГ съгласно сега действащия регламент да се интегрират в системата SFC от самото начало до края на проекта. Прогнозните разходи за тези дейности са в размер на 100 000 EUR като финансово участие от ЕФПГ за разработването на системата SFC и за редовната ѝ поддръжка. Според прогнозите финансовото участие ще трябва да остане в същия размер още една година, за да може да се изградят всички модули за ЕФПГ в системата SFC, след което разходите ще намалеят, тъй като основната задача ще бъде поддръжка на системата.
            
            
               5.Административна и техническа подкрепа: Експертната група на лицата за контакт за ЕФПГ, в която участва по един член от всяка държава членка, ще проведе две заседания (в края на 2016 г. / първата половина на 2017 г.), като прогнозният бюджет за тях е общо 70 000 EUR.
            
            
               6.Освен това, за да насърчи работата в мрежа между държавите членки, Комисията ще организира два семинара с участието на изпълнителните органи по ЕФПГ и социалните партньори. Доколкото е възможно, семинарите ще бъдат насрочени за същите дати като заседанията на експертната група, като ще се наблегне на въпроси, свързани с практическото прилагане на Регламента за ЕФПГ на местно равнище. Прогнозните разходи за тези семинари са в размер на 120 000 EUR.
            
            
               7.Оценка: През 2015 г. завърши процедурата за възлагане на обществена поръчка за междинната оценка, за да може оценката да приключи до 30 юни 2017 г. (съгласно изискването в член 20, параграф 1, буква а) от Регламента за ЕФПГ). През 2016 г. в бюджета са предвидени 50 000 EUR за завършване, превод и своевременно публикуване на доклада, така че да бъде представен в средата на 2017 г. В бюджета за 2017 г. няма да бъдат предвидени разходи за оценка.
            
            
                     
                        Дейности
                     
                  
                  
                     
                        Прогнозен брой
                     
                  
                  
                     
                        Прогнозни разходи за единица
                           (в евро)
                     
                  
                  
                     
                        Общи разходи
                           (в евро)
                     
                  
               
                     
                        Мониторинг и събиране на данни
                     
                  
                  
                     
                        Разни
                     
                  
                  
                     
                        Разни
                     
                  
                  
                     
                        20 000
                     
                  
               
                     
                        Информационни дейности
                     
                  
                  
                     
                        Разни
                     
                  
                  
                     
                        Разни
                     
                  
                  
                     
                        20 000
                     
                  
               
                     
                        Създаване на база от знания/интерфейс за заявления в системата SFC
                     
                  
                  
                     
                        Разни
                     
                  
                  
                     
                        Разни
                     
                  
                  
                     
                        100 000
                     
                  
               
                     
                        Административна и техническа подкрепа: заседания на експертната група на лицата за контакт за ЕФПГ
                     
                  
                  
                     
                        2
                     
                  
                  
                     
                        35 000
                     
                  
                  
                     
                        70 000
                     
                  
               
                     
                        Административна и техническа подкрепа: работа в мрежа за изпълнението на ЕФПГ
                     
                  
                  
                     
                        2
                     
                  
                  
                     
                        60 000
                     
                  
                  
                     
                        120 000
                     
                  
               
                     
                        Оценка
                     
                  
                  
                     
                        Разни
                     
                  
                  
                     
                        50 000
                     
                  
                  
                     
                        50 000
                     
                  
               
                     
                        Общи прогнозни разходи
                     
                  
                  
                     
                  
                  
                     
                        380 000
                     
                  
               
               Финансиране
            
         
         
            
               8.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 — 2020
                  4
                максималният годишен бюджет за ЕФПГ за 2016 г. е 150 милиона евро (по цени от 2011 г.).
            
            
               9.Съгласно член 11, параграф 1 от Регламента за ЕФПГ най-много 0,5 % от тази сума (т.е. 828 060 EUR през 2016 г.) могат да бъдат предоставени за техническа помощ по инициатива на Комисията. В момента на разположение е пълният размер на средствата за 2016 г.; все още не са разпределени суми за техническа помощ. Предложената сума представлява около 0,23 % от максималния годишен бюджет, предвиден за ЕФПГ за 2016 г.
            
            
               10.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  5
               .
            
            
               Свързани актове
            
            
               11.Едновременно с предложението за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 380 000 EUR към съответния бюджетен ред.
            
            
               Източник на бюджетните кредити за плащания
            
            
               12.За осигуряване на сумата от 380 000 EUR, необходима за техническа помощ, ще се използват бюджетни кредити от бюджетния ред за ЕФПГ.
            
            
               Предложение за
            
            
               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               за мобилизиране на средства от Европейския фонд за приспособяване към глобализацията (EGF/2016/000 TA 2016 — техническа помощ по инициатива на Комисията)
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз,
            
            
               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014 — 2020 г.) и за отмяна на Регламент (ЕО) № 1927/2006
                  6
               , и по-специално член 11, параграф 2 от него,
            
            
               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  7
               , и по-специално точка 13 от него,
            
            
               като взеха предвид предложението на Европейската комисия,
            
            
               като имат предвид, че:
            
            
               (1)Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза, предмет на разпоредбите на Регламент (ЕО) № 546/2009
                  8
               , или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.
            
            
               (2)В съответствие с предвиденото в член 12 от Регламент (ЕС, Евратом) № 1311/2013 на Съвета ЕФПГ не може да надхвърля максимален годишен размер от 150 милиона евро (по цени от 2011 г.).
            
            
               (3)В Регламент (ЕС) № 1309/2013 е посочено, че по инициатива на Комисията всяка година за техническа помощ могат да бъдат използвани най-много 0,5 % от максималния годишен размер на средствата от ЕФПГ. 
            
            
               (4)Поради това следва да бъдат мобилизирани средства от ЕФПГ за предоставяне на сума в размер на 380 000 EUR за техническа помощ по инициатива на Комисията,
            
         
         
            
               ПРИЕХА НАСТОЯЩОТО РЕШЕНИЕ:
            
            
               Член 1
            
            
               В рамките на общия бюджет на Европейския съюз за финансовата 2016 година от Европейския фонд за приспособяване към глобализацията (ЕФПГ) се мобилизират средства за предоставяне на сумата от 380 000 EUR под формата на бюджетни кредити за поети задължения и бюджетни кредити за плащания.
            
            
               Член 2
            
            
               Настоящото решение влиза в сила в деня след деня на публикуването му в Официален вестник на Европейския съюз.
            
            
               Съставено в Брюксел на  година.
            
            
               
                  За Европейския парламент
                        За Съвета
               
               
                  Председател
                        Председател
               
            
         
         
            
                  
                     (1)
                  ОВ L 347, 20.12.2013 г., стр. 855.
               
               
                  
                     (2)
                  http://ec.europa.eu/egf
               
               
                  
                     (3)
                  https://ec.europa.eu/sfc/en/2014/about-sfc2014
               
               
                  
                     (4)
                  ОВ L 347, 20.12.2013 г., стр. 884.
               
               
                  
                     (5)
                  ОВ С 373, 20.12.2013 г., стр. 1.
               
               
                  
                     (6)
                  ОВ L 347, 20.12.2013 г., стр. 855.
               
               
                  
                     (7)
                  ОВ С 373, 20.12.2013 г., стр. 1.
               
               
                  
                     (8)
                  OВ L 167, 29.6.2009 г., стр. 26.